Жывучы паблізу воднай гладзі, муж і жонка штодня назіраюць за грацыёзнымі лебедзямі. Аднаго з чарады нават нядаўна выратавалі ад гібелі. “Неабыякавыя рыбакі ўзімку прынеслі птушку з падбітым крылом. Маўляў, змерзне на лёдзе. Мы яе адразу да ўрачоў, сталі лячыць. Месяцы тры ў нас пражыла. Толькі лёд сышоў — выпусцілі на ваду”, — гаворыць Яна і з асаблівай цеплынёй назірае за белымі прыгажунамі на вадзе.